Alaquàs recapta un total de 6.200 euros i 900 quilògrams d'aliments en la campanya ALAQUÀS SOLIDÀRIA
25/07/2013

# Alaquàs recapta un total de 6.200 euros i 900 quilògrams d'aliments en la campanya ALAQUÀS SOLIDÀRIA

*   25/07/2013
*   [Imprimir](#)
*   Compartir
*    https://www.alaquas.org/documento.asp?id\_do=13920

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13920%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20recapta%20un%20total%20de%206.200%20euros%20i%20900%20quil%C3%B2grams%20d%27aliments%20en%20la%20campanya%20ALAQU%C3%80S%20SOLID%C3%80RIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13920/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13920/25072013dsc02307_2_Form_4.jpg)](https://www.alaquas.org/ficheros/documentos/2013/2/13920/25072013dsc02307_2_Form_10.jpg "<a href='https://www.alaquas.org/ficheros/documentos/2013/2/13920/25072013dsc02307_2_Form_10.jpg' target=_blank><i class='fa fa-external-link' aria-hidden='true'></i>.Alaquàs recapta un total de 6.200 euros i 900 quilògrams d'aliments en la campanya ALAQUÀS SOLIDÀRIA</a>")

Aquesta quantitat se suma als 10.000 euros aportats per l'Ajuntament d'Alaquàs. L'alcaldessa d'Alaquàs, Elvira García Campos, ha agraït públicament la col·laboració desinteressada mostrada per la ciutadania d'Alaquàs

Alaquàs ha recaptat un total de 6.200 euros i 900 quilògrams d'aliments per a la campanya ALAQUÀS SOLIDÀRIA. El Saló de Plens de l'Ajuntament d'Alaquàs ha acollit aquest matí l'acte públic de recompte de tota l'ajuda recaptada al llarg de la campanya. L'alcaldessa d'Alaquàs, Elvira García Campos, ha presidit l'acte i ha agraït públicament a la ciutadania d'Alaquàs "la seua col·laboració desinteressada en la que ha estat una de les campanyes socials amb més èxit d'Alaquàs. Una vegada més, Alaquàs ha demostrat que sap estar a l'altura de les circumstàncies que vivim".

ALAQUÀS SOLIDÀRIA ha estat una iniciativa de l'Ajuntament d'Alaquàs creada per a obtindre aliments i fons amb l'objectiu de que les famílies d'Alaquàs amb menors al seu càrrec i que travessen per especials dificultats, pogueren tindre una alimentació completa en el període estival. Per a la distribució de les ajudes ha col·laborat CÁRITAS així com CONSUM i VIDAL, que han estat els supermercats col·laboradors de la campanya.

La campanya ha aconseguit un gran èxit de participació gràcies a la col·laboració de col·lectius, comerços, associacions i veïns i veïnes que de manera desinteressada han mostrat el seu compromís a aquesta iniciativa a la que l'Ajuntament d'Alaquàs ha destinat un total de 10.000 euros. Al llarg d'aquests mesos, s'han distribuït un total de 250 vidrioles repartides en diferents punts de la població com els edificis municipals, els centres escolars, la majoria de les associacions i col·lectius del nostre municipi, així com en un total de 180 comerços associats a CAdA.

A més de vidrioles, l'Ajuntament d'Alaquàs ha establert altres canals de col·laboració com la instal·lació d'un punt de recollida d'aliments no peribles en tots els edificis municipals i en els centres escolars, així com en les seus de les associacions i col·lectius que així ho han sol·licitat. S'ha obert també **un compte corrent en** **C**AIXA POPULAR per a poder fer aportacions directes destinades exclusivament a aquesta finalitat.

En la campanya han participat les següents associacions i entitats: Orfeó Polifònic, AAVV Blasco Ibáñez, Associació Vila d'Alaquàs, Associació d'Ames de Casa, Associació La Senyera, Associació Moros i Cristians Perolers, Falla Verge de l'Olivar, Clavaris del Carme 2013, Clavaris del Crist 2013 i Cofradia de la Santíssima Creu. També va participar l'Associació Cultural Andalusa amb la celebració d'una Gala Solidària i el grup El Tio la Careta amb un concert solidari. Pel que fa als comerços, han col·laborat els 180 establiments associats a CAdA així com el Bingo d'Alaquàs i Diverbol.